Suksesi kundër korrupsionit në Rumani
Nën trysni nga jashtë dhe nga vetë qytetarët, zyrtarët po bëjnë përparim në frenimin e ryshfeteve në nivele të larta
Rumania është përballur me një epidemi të korrupsionit për vite me radhë, por nën trysni nga jashtë dhe nga vetë qytetarët, zyrtarët po bëjnë përparime të mëdha në frenimin e marrjes së ryshfeteve. Organi kryesor i antikorrupsionit ishte sërish në qendër të vëmendjes mediatike këtë muaj pasi veproi pas akuzave për mitëmarrje nga ana e vëllait të Presidentit Traian Basescu. Siç shihet në materialin e kolegëve tanë të Radios Evropa e Lirë, në përputhje me ndryshimin e klimës mbi këtë çështje në Rumani, presidenti tha se sistemi i drejtësisë duhet të ketë përparësi edhe ndaj besnikërisë së tij për familjen. Serban Marinescu është një arkitekt me bazë në Bukuresht. Ai dhe ekipi i tij fituan një tender të financuar nga BE-ja për riprojektim të zonave publike në qytetin jugor Ramnicu Valcea. Por kryetari i bashkisë, Emilian Francu, kërkoi atë që e quajti një “tarifë” jozyrtare prej 10 për qind, rreth 20 mijë euro. Vendimi i zotit Marinescu pati ndikim të fuqishëm. Kryetari i bashkisë që kërkoi rryshfetin po kryen një dënim katër-vjeçar me burg për grabitje. Organi që hetoi rastin, Drejtoria Kombëtare e Anti-korrupsionit e Rumanisë, ka qenë vazhdimisht në titujt kryesor të lajmeve rumune që nga viti 2005, kur reformat e qeverisë i dhanë kësaj drejtorie autonomi të gjerë brenda sistemit të drejtësisë dhe lejuan prokurorët e saj të vepronin në mënyrë të pavarur. Vetëm gjatë vitit të kaluar, ky organ ka dërguar pothuajse 1 mijë persona në gjykatë. Të dënuarit mbi akuza për korrupsion përfshijnë ministra, parlamentarë, gjyqtarë, yje të sportit dhe një ish-kryeministër, Adrian Nastase. Laura Codruta Kovesi, ish-prokurore e përgjithshme e Rumanisë, u emërua si kryeprokurore e Drejtorisë vitin e kaluar. Zonja Kovesi hedh poshtë akuzat se Drejtoria e Antikorrupsionit është e afërt me presidentin aktual të Rumanisë, Traian Basescu, dhe thotë se kanë hetuar zyrtarë të të gjithë spektrit politik. Hetimet e Drejtorisë së Antikorrupsionit kanë përfshirë edhe familjen e Presidentit. Mediat i kushtuan vëmendje të madhe këtë muaj faktit që autoritetet ndaluan Mirçea Basescun, vëllain e presidentit Traian Basescu. Ai akuzohej se kishte marrë 250 mijë euro, duke premtuar të ndihmonte në uljen e dënimit të një biznesmeni të burgosur për tentativë vrasjeje. Në një deklaratë në televizion, presidenti Basescu mohoi çdo lloj përfshirjeje në këtë çështje: Laura Stefan, analiste e antikorrupsionit, thotë se ky rast është një tregues i rëndësishëm i ndryshimit në peizazhin politik të Rumanisë: Një moment tjetër vendimtar në përpjekjet e mëparshme antikorrupsion ishte kur në vitin 2012 kryeministri Adrian Nastase u burgos këtu, në burgun Rahova në jugperëndim të Bukureshtit, për praktika të paligjshme në mbledhjen e fondeve. Ai më pas u dënua me kohë shtesë në burg për shantazh dhe pranim ryshfetesh. Vëzhguesit thonë se trysnia nga Bashkimi Evropian dhe Shtetet e Bashkuara kanë ndihmuar në arritjen e ndryshimeve në Rumani, por ndikim ka pasur dhe shoqëria gjithnjë e më aktive dhe me mentalitet civil. Por disa thonë se për t’i bërë të qëndrueshme këto arritje, populli rumun do të duhet të mbetet i angazhuar në luftën kundër korrupsionit. Kryeprokurorja Kovesi: Ndërsa analistja Laura Stefan thotë: